**Naziv i adresa ustanove**

**Program obrazovanja**

**za stjecanje mikrokvalifikacije**

**rukovanje mosnom dizalicom**

**Mjesto i datum**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Promet i logistika |
| **Naziv programa** | Program obrazovanja za stjecanje mikrokvalifikacije rukovanje mosnom dizalicom  |
| **Vrsta programa** | osposobljavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU 1: Zaštita na radu i zaštita okoliša pri rukovanju dizalicom – razina 4 HKOSIU 2: Prva pomoć u logistici i prometu – razina 4 HKOSIU 3: Rukovanje dizalicom - razina 4 HKO- |
| **Obujam u bodovima (CSVET)** | **Ukupno: 8 CSVET**SIU 1: Zaštita na radu i zaštita okoliša pri rukovanju dizalicom - 2 CSVETSIU 2: Prva pomoć u logistici i prometu – 1 CSVETSIU 3: Rukovanje dizalicom - 5 CSVET |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)**  |
| **Popis standarda zanimanja/skupova kompetencija i datum/i njegove/njihove valjanosti u Registru HKO-a** | **Popis standarda kvalifikacija i datum/i njegove/njihove valjanosti u Registru HKO-a** | **Sektorski kurikulum** |
| Standard zanimanja **Rukovatelj građevinskim strojevima strojevima/Rukovateljica građevinskim strojevima**<https://hko.srce.hr/registar/standard-zanimanja/detalji/125>SKOMP 1: Primjenjivanje propisa o sigurnosti, zaštiti zdravlja, radne sredine i okoliša<https://hko.srce.hr/registar/skup-kompetencija/detalji/1100>SKOMP 2: Izvođenje radnih operacija građevinskim strojevima i alatima <https://hko.srce.hr/registar/skup-kompetencija/detalji/1094>Vrijedi do: 1.1.2025. | SIU 1: Zaštita na radu i zaštita okoliša pri rukovanju dizalicom<https://hko.srce.hr/registar/skup-ishoda-ucenja/detalji/10908>SIU 2 : Prva pomoć u logistici prometu<https://hko.srce.hr/registar/skup-ishoda-ucenja/detalji/8051>SIU 3: Rukovanje dizalicom<https://hko.srce.hr/registar/skup-ishoda-ucenja/detalji/10907>Vrijedi do: -  |  |
| **Uvjeti za upis u program** | * cjelovita kvalifikacija na razini 1 HKO-a
* najmanje 18 godina starosti
* liječničko uvjerenje medicine rada o zdravstvenoj sposobnosti za rukovanje mosnom dizalicom
 |
| **Uvjeti stjecanja programa (završetka programa)** | * - Stečenih 8 CSVET bodova
* - Uspješna završna provjera stečenih znanja usmenim i/ili pisanim provjerama te vještina polaznika projektnim i problemskim zadatcima, a temeljem unaprijed određenih kriterija vrednovanja postignuća.

O završnoj provjeri vodi se zapisnik i provodi ju tročlano povjerenstvo.Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije rukovanje mosnom dizalicom |
| **Trajanje i načini izvođenja nastave** | Program obrazovanja za stjecanje mikrokvalifikacije rukovanje mosnom dizalicom provodi se redovitom nastavom u trajanju od **200 sati,** uz mogućnost izvođenja teorijskog dijela programa putem *online* prijenosa u stvarnom vremenu.Ishodi učenja ostvaruju se dijelom vođenim procesom učenja i poučavanja u trajanju od **58 sati**, dijelom učenjem temeljenom na radu u trajanju od **124 sata**, a dijelom samostalnim aktivnostima polaznika u trajanju od **18 sati**.Učenje temeljeno na radu obuhvaća rješavanje problemskih situacija i izvršenje konkretnih radnih zadaća u simuliranim uvjetima te učenje na radnome mjestu kod poslodavca. |
| **Horizontalna prohodnost**  |  |
| **Vertikalna prohodnost** |  |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/10908><https://hko.srce.hr/registar/skup-ishoda-ucenja/detalji/8051><https://hko.srce.hr/registar/skup-ishoda-ucenja/detalji/10907> |
| **Kompetencije koje se programom stječu**  |
| 1. Primijeniti potrebne mjere sigurnosti i zaštite na radu
2. Primijeniti potrebne mjere i sredstva zaštite na radu
3. Prepoznati rizike za zdravlje i sigurnost na radu
4. Provoditi zbrinjavanje otpada sukladno zakonskim propisima zaštite okoliša
5. Provoditi brigu o zaštiti okoliša racionalnim korištenjem energenata i maziva
6. Rukovati strojevima za dizanje i transport tereta (viličarima)
7. Prilagoditi radno mjesto i teren za rad na siguran način
 |
| **Preporučeni načini praćenja kvalitete i uspješnosti izvedbe programa**  | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:- provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima - provodi se istraživanje i anketiranje nastavnika o istim pitanjima navedenim u prethodnoj stavci- provodi se analiza uspjeha, transparentnosti i objektivnosti provjera i ostvarenosti ishoda učenja- provodi se analiza materijalnih i kadrovskih uvjeta potrebnih za izvođenje procesa učenja i poučavanjaRezultatima anketa dobiva se pregled uspješnosti izvedbe programa, kao i procjena kvalitete nastavničkog rada.Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika, a na temelju unaprijed određenih kriterija vrednovanja postignuća. |
| **Datum revizije programa** |  |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | **ZAŠTITA NA RADU I ZAŠTITA OKOLIŠA PRI RUKOVANJU DIZALICOM**  | Zaštita na radu i zaštita okoliša pri rukovanju dizalicom | 4 | 2 | 25 | 20 | 5 | 50 |
| **2.** | **PRVA POMOĆ U LOGISTICI I PROMETU**  | Prva pomoć u logistici i prometu  | 4 | 1 | 8 | 14 | 3 | 25 |
| **3.** | **RUKOVANJE MOSNOM DIZALICOM**  | Rukovanje dizalicom  | 4 | 5 | 25 | 90 | 10 | 125 |
|  **UKUPNO:**  | **8** | **58** | **124** | **18** | **200** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** |  **ZAŠTITA NA RADU I ZAŠTITA OKOLIŠA PRI RUKOVANJU DIZALICOM**  |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/10908> |
| **Obujam modula (CSVET)** | **2 CSVET** |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 25 sati (50%) | 20 sati (40%) | 5 sati (10%) |
| **Status modula****(obvezni/izborni)** | obvezni |
| **Cilj (opis) modula**  | Cilj ovog modula je osposobiti polaznike za samostalno provođenje pravila zaštite na radu i zaštite okoliša pri rukovanju mosnom dizalicom. Završetkom modula polaznici će steći znanja o pravilima zaštite na radu i izvorima opasnosti pri rukovanju mosnom dizalicom, moći će protumačiti značaj i ulogu osobnih zaštitnih sredstava i opreme za rad s dizalicom te odabrati odgovarajuću zaštitnu opremu za rad – kako bi se osposobili za rukovanje mosnom dizalicom na siguran način Polaznici će također, moći razlikovati vrste otpada koji nastaje pri radu s mosnom dizalicom te načine njegovog zbrinjavanja na ekološki prihvatljiv način.  |
| **Ključni pojmovi** | *pojmovi zaštite na radu i zaštite okoliša, pravila zaštite na radu, izvori opasnosti, osobna zaštitna sredstva, oprema za rad s mosnom dizalicom, rukovanje mosnom dizalicom na siguran način, postupci zaštite na radu, prva pomoć, zaštita okoliša* |
| **Oblici učenja temeljenog na radu** | Učenjem temeljnom na radu stječu se potrebne vještine za samostalnu, sigurnu i odgovornu primjenu mjera zaštite na radu pri rukovanju mosnom dizalicom. Učenje temeljeno na radu izvodit će se u specijaliziranoj učionici ustanove i/ili u tvrtki u kojoj se obavljaju poslovi rukovanja mosnom dizalicom.Polaznici će u simuliranim uvjetima i/ili stvarnim radnim situacijama prakticirati primjenu mjera zaštite na radu i zaštite okoliša u prometu i logistici. Sve poslove raditi će pod nadzorom nastavnika/mentora kod poslodavca u skladu s pravilima i propisima rada na siguran način. |
| **Literatura i specifična nastavna sredstva potrebna za realizaciju modula** | * Zakon o zaštiti na radu, NN br. 71/14, 118/14, 154/14,
* Pravilnik o poslovima s posebnim uvjetima rada, NN br. 5/84,
* Pravilnik o sigurnosti i zdravlju pri uporabi radne opreme, NN br. 21/08, 18/17.
* Mijović, B.: Zaštita strojeva i uređaja (2012.), Veleučilište, Karlovac
* Filipan, I,: Tehnologija goriva i maziva (2011.), udžbenik za obrazovne programe zanimanja u prometnoj struci, Profil International, Zagreb
* Zaštita na radu: za učenike srednjih škola: opći dio/Ivan Bolf: Zagreb: Andragoško učilište Zvonimir, 2009.
 |

|  |  |
| --- | --- |
| **Skup ishoda učenja iz SK-a:** | **Zaštita na radu i zaštita okoliša pri rukovanju dizalicom (2 CSVET)** |
| **Ishodi učenja** |
| 1. Objasniti osnovne pojmove zaštite na radu i zaštite okoliša2. Protumačiti pravila zaštite na radu i opasnosti pri rukovanju dizalicom.3. Imenovati osobna zaštitna sredstva i opremu za rad s dizalicom.4. Opisati rukovanje dizalicom na siguran način5. Odabrati odgovarajuću zaštitnu opremu i sredstva za rad s dizalicom6. Prepoznati vrste i načine zbrinjavanja otpada s kojim se je moguće susresti pri radu s dizalicom |
| **Dominantan nastavni sustav i opis načina ostvarivanja SIU** |
| Dominantni nastavni sustav za ovaj skup ishoda učenja je predavačka nastava. Usmena izlaganja usmjerena su na prenošenje teorijskih znanja o osnovnim pojmovima zaštite na radu i zaštite okoliša, izvorima opasnosti pri rukovanju mosnom dizalicom, korištenju osobnih zaštitnih sredstva i opreme za rukovanje mosnom dizalicom na siguran način. Uz usmeno izlaganje nastavnik primjenjuje i razvojni/heuristički razgovor kojim se potiče interakcija između polaznika i nastavnika, ali i između samih polaznika kako bi se teorijske spoznaje učinkovitije primijenile u stvarnim i/ili simuliranim situacijama i rješavanju problema pri rukovanju mosnom dizalicom. Polaznici će u simuliranim uvjetima i/ili stvarnim radnim situacijama uvježbavati primjenu mjera zaštite na radu, postupke korištenja zaštitne opreme i sredstva za rad s mosnom dizalicom te zbrinjavanja otpada.  |
| **Nastavne cjeline/teme** | * Osnovni pojmovi zaštite na radu i zaštite okoliša
* Izvori opasnosti pri rukovanju mosnom dizalicom
* Rukovanje mosnom dizalicom
* Osobna zaštitna sredstva i oprema za rad s mosnom dizalicom
* Zbrinjavanje otpada i zaštita okoliša
 |
| **Načini i primjer vrjednovanja skupa ishoda učenja** |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom.**Primjer vrednovanja:****Problemski zadatak**: Uz primjenu zadanih mrežnih stranica i dostupne literature polaznik će istražiti zakonsku regulativu povezanu sa zaštitom na radu, primjenom osobnih sredstava zaštite na radu s dizalicom te proučiti načine zbirnjavanja otpada na ekološki prihvatljiv način. Rezultate dobivene istraživanjem prikazat će u prezentaciji.**Elementi vrednovanja:**Izrađena prezentacija na zadanu temuPrezentirani podaci sukladno zadanoj temi |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* |

|  |  |
| --- | --- |
| **NAZIV MODULA** |  **PRVA POMOĆ U LOGISTICI I PROMETU**  |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/8051> |
| **Obujam modula (CSVET)** | **1 CSVET** |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 8 sati (32 %) | 14 sati (56%) | 3 sata (12%) |
| **Status modula****(obvezni/izborni)** | obvezni |
| **Cilj (opis) modula**  | Cilj ovog modula je osposobiti polaznike za pružanje prve pomoći pri ozljedama na radu i bolestima na radnom mjestu pri rukovanju mosnom dizalicom. U okviru ovog modula polaznici stječu znanja i vještine o pravilima pružanja prve pomoći, najčešćim ozljedama i nezgodama na radu, sredstvima za pružanje prve pomoći te sadržaju ormarića prve pomoći. Polaznici će u simuliranim uvjetima i/ili stvarnim radnim situacijama uvježbavati i demonstrirati postupke pružanja prve pomoći. |
| **Ključni pojmovi** | *ozljede na radu i bolesti na radnom mjestu, sredstva za pružanje prve pomoći i ormarić prve pomoći, pravila pružanja prve pomoći pri ozljedama na radu i bolestima na radnom mjestu.* |
| **Oblici učenja temeljenog na radu** | Učenjem temeljnom na radu stječu se potrebne vještine za samostalno, sigurno i odgovorno pružanje prve pomoći kod ozljeda na radu pri rukovanju mosnom dizalicom. Učenje temeljeno na radu izvodit će se u specijaliziranoj učionici ustanove i/ili u tvrtki u kojoj se obavljaju poslovi rukovanja dizalicom. Polaznici će u simuliranim uvjetima i/ili stvarnim radnim situacijama uvježbavati postupke pružanja prve pomoći. Sve poslove radit će pod nadzorom nastavnika/mentora kod poslodavca u skladu s pravilima i propisima rada na siguran način. |
| **Literatura i specifična nastavna sredstva potrebna za realizaciju modula** | * Pravilnik o sigurnosti i zdravlju pri uporabi radne opreme, NN br. 21/08, 18/17.
* Pravilnik o upotrebi osobnih zaštitnih sredstva, NN 39/06
* Zaštita na radu: za učenike srednjih škola: opći dio/Ivan Bolf: Zagreb: Andragoško učilište Zvonimir, 2009.
 |

|  |  |
| --- | --- |
| **Skup ishoda učenja iz SK-a:** | **Prva pomoć u logistici i prometu (1 CSVET)** |
| **Ishodi učenja** |
| 1. Razlikovati ozljede na radu i bolesti na radnom mjestu
2. Opisati sredstva za pružanje prve pomoći i sadržaj ormarića za prvu pomoć
3. Objasniti pravila pružanja prve pomoći pri ozljedama na radu i bolestima na radnom mjestu
4. Demonstrirati pružanje prve pomoći pri simuliranim ozljedama na radu i bolestima na radnom mjestu
 |
| **Dominantan nastavni sustav i opis načina ostvarivanja SIU** |
| Dominantni nastavni sustav skupa ishoda učenja *Prva pomoć u logistici i prometu* bit će heuristička nastava i učenje temeljeno na radu. Nastavnik uvodi polaznike u tematiku predavačkom nastavom uz obveznu interakciju između polaznika i nastavnika kao i između polaznika, međusobno tumačeći nepoznate pojmove vezano za pružanje prve pomoći u logistici i prometu, s naglaskom na pružanje prve pomoći pri rukovanju mosnom dizalicom. U simuliranim uvjetima i/ili u stvarnim radnim situacijama kod poslodavca u tvrtkama gdje se obavljaju poslovi rukovanja mosnom dizalicom, polaznik stječe vještine pružanja prve pomoći pri ozljedama na radu i bolestima na radnom mjestu. Osim navedenih vještina, polaznici izgrađuju stav o važnosti pravilnog i pravovremenog pružanja prve pomoći u cilju spašavanja ljudskog života. |
| **Nastavne cjeline/teme** | * Ozljede na radu i bolesti na radnom mjestu
* Sredstva pružanja prve pomoći
* Ormarić prve pomoći
* Pružanje prve pomoći
 |
| **Načini i primjer vrjednovanja skupa ishoda učenja** |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom.Primjer vrednovanja:**Problemski zadatak:**U skladu sa zadanom ozljedom/bolesti osobe na radnom mjestu treba predvidjeti redoslijed postupaka, potrebna sredstva i način pružanja prve pomoći. **Radna situacija:**Simulacijom ozljede na radu u vidu nagnječenja ekstremiteta potrebno je samostalno zbrinuti ozlijeđenu osobu. Prilikom demonstriranja zbrinjavanja ozljede treba koristiti odgovarajuća sredstva i primijeniti pravila pružanja prve pomoći. |
| **Prilagodba iskustava učenja za polaznike/osobe s invaliditetom** |
|  |

|  |  |
| --- | --- |
| **NAZIV MODULA** |  **RUKOVANJE MOSNOM DIZALICOM**  |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/10907> |
| **Obujam modula (CSVET)** | **5 CSVET** |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 25 sati (20%)  | 90 sati (72 %) | 10 sati (8%) |
| **Status modula****(obvezni/izborni)** | obavezni |
| **Cilj (opis) modula**  | Cilj ovog modula je osposobiti polaznike za rukovanje mosnom dizalicom na stručan i siguran način. Završetkom modula polaznici će steći znanja o vrstama, namjeni i podjeli mosnih dizalica, glavnim dijelovima mosne dizalice, njihovim funkcijama te sredstvima za prijenos i osiguranje tereta. Polaznici će moći pripremiti mosnu dizalicu za početak rada što uključuje stabilizaciju dizalice, obavljanje dnevnog pregleda i provjeru svih propisnih elemenata, dnevno održavanje te prijavu eventualnog kvara na dizalici. Polaznici će biti osposobljeni za: upravljanje mosnom dizalicom pri dizanju, premještanju, spuštanju i odlaganju tereta, korištenju radne i tehničke dokumetacije mosne dizalice te obavljanje pregleda dizalice nakon završenoga rada. Polaznici će moći surađivati sa signalistom-vezačem tereta pri manipulaciji teretom te primjenjivati propise o sigurnosti strojeva i poslova s posebnim uvjetima rada s mosnom dizalicom.*Napomena:* *Cilj/opis modula rukovanje dizalicom prilagoditi vrsti dizalice za koju se polaznici osposobljavaju.* |
| **Ključni pojmovi** | *glavni dijelovi mosne dizalice, sredstva za prijenos tereta i signalizacija, osiguranje tereta, upravljanje mosnom dizalicom, dnevni pregled, održavanje mosne dizalice, radna i tehnička dokumentacija mosne dizalice* |
| **Oblici učenja temeljenog na radu** | Učenje temeljeno na radu u ovom modulu realizirat će se radnim postupcima polaznika u specijaliziranoj učionici ustanove, gradilištu tvrtke i/ili površini gdje se izvode poslovi rukovanja dizalicom (gospodarski subjekti s kojim ustanova ostvaruje poslovnu suradnju). Učenjem na radnom mjestu kod poslodavca polaznik se postepeno uvodi u svijet rada te mu se omogućuje sudjelovanje u radnom procesu u kontroliranim uvjetima sve dok ne stekne potrebne vještine/kompetencije za samostalno, sigurno i odgovorno rukovanje mosnom dizalicom. Sve poslove radit će pod nadzorom nastavnika/mentora kod poslodavca u skladu s pravilima i propisima rada na siguran način. |
| **Literatura i specifična nastavna sredstva potrebna za realizaciju modula** | * Nino Valinčić, dipl.inž.stroj., Priručnik: Sredstva za nošenje tereta, Zagrebinspekt obrazovanje, Zagreb, 2004.
* Upute za rad koje izdaje proizvođač dizalica.
* Mladen Cigić, prof.: Osnove mehanike i hidraulike, DIOPTER Otvoreno učilište, Pula, 2004.
* ZIRS, POU-28 Sigurnost pri radu s dizalicama upravljanim s poda, Zagreb, 2000.
* Interni priručnik ustanove
 |

|  |  |
| --- | --- |
| **Skup ishoda učenja iz SK-a:** | **Rukovanje dizalicom (5 CSVET)** |
| **Ishodi učenja** |
| 1. Opisati dijelove dizalice i njezine tehničke karakteristike
2. Nabrojati sredstva za prijenos tereta i načine osiguravanja tereta
3. Pripremiti dizalicu za rad uz provjeru svih propisanih elemenata
4. Upravljati dizalicom pri dizanju, premještanju, spuštanju i odlaganju tereta
5. Izvršiti dnevni pregled, dnevno održavanje i prijavu kvara dizalice
6. Koristiti radnu i tehničku dokumentaciju dizalice
7. Primijeniti propise o sigurnosti strojeva i poslova s posebnim uvjetima rada u radu s dizalicom
8. Objasniti signalizaciju pri rukovanju dizalicom
 |
| **Dominantan nastavni sustav i opis načina ostvarivanja SIU** |
| Dominantni nastavni sustav skupa ishoda učenja *Rukovanje dizalicom* je učenje temeljeno na radu. Nastavnik uvodi polaznike u tematiku predavačkom nastavom uz obveznu interakciju između polaznika i nastavnika kao i između polaznika međusobno tumačeći nepoznate pojmove povezane s dizalicama. Stavljanjem polaznika u stvarne radne situacije u tvrtkama u kojima se izvode poslovi rukovanja mosnom dizalicom polaznik stječe vještine pripremanja mosne dizalice za rad uz provjeru svih propisanih elemenata, provjere ispravnosti dizalice, upravljanja dizalicom u radnim sitacijama pri dizanju, premještanju, spuštanju i odlaganju tereta, vršenja pregleda dizalice i prijave kvara, vođenja tehničke dokumentacije, a sve uz primjenu propisa o sigurnosti strojeva i poslova s posebnim uvjetima rada. Osim stjecanja navedenih vještina, polaznici izgrađuju stav o nužnosti odgovornog i kompetentnog rukovanja mosnom dizalicom s ciljem kvalitetne manipulacije teretom te zaštite života i imovine. |
| **Nastavne cjeline/teme** | * Glavni dijelovi mosne dizalice i tehničke karakteristike
* Sredstva za prijenos tereta i signalizacija
* Upravljanje mosnom dizalicom
* Dnevno održavanje i prijava kvara mosne dizalice
* Radna i tehnička dokumentacija mosne dizalice
* Propisi o sigurnosti strojeva i o poslovima s posebnim uvjetima rada
 |
| **Načini i primjer vrjednovanja skupa ishoda učenja** |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom.**Radna situacija:**Prema radnoj dokumentaciji potrebno je izvesti pripremu mosne dizalice za rad, stabilizaciju dizalice, montirati priključne uređaje i naprave sukladno radnom zadatku te pripremiti radne grane i naprave za zahvaćanje tereta. Teret je potrebno podignuti, premjestiti i spustiti na za to određeno mjesto i određenim načinom.**Vrednovanje:** analitičkom rubrikom na temelju definiranih elemenata i kriterija.**Elementi vrednovanja:**- preuzimanje radne dokumentacije- priprema i stabilizacija dizalice za rad- rukovanje dizalicom pri dizanju, premještanju, spuštanju i odlaganju tereta |
| **Prilagodba iskustava učenja za polaznike/osobe s invaliditetom** |
| *(* |

**Napomena:**

*Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.*

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |